stanford-oval/wikipedia huggingface dataset:
הוראה דיפרנציאלית
יישום הוראה דיפרנציאלית

דרכי מיפוי הלומדים
מורה זקוק לדרכי הערכה, בעזרתם יכול לסווג את הרמות השונות בכיתה ולהכיר את הפערים המקצועיים של כל תלמיד. דרכי ההערכה של מורה במערכת החינוך הציבורית:
1. מבחנים ובחנים. על פי גישת ההוראה הדיפרנציאלית יש לערוך מבחן מטרים לפני הגעה ליחידת ידע חדשה. המבחן המטרים אמור למפות את היכולות והמיומנויות של התלמידים, כך שהמורה יוכל לבנות בצורה מותאמת את ההוראה ליחידה החדשה.
2. שיעורי בית – הכנה או אי הכנה, טעויות שחוזרות על עצמן בדפוס מסוים, הצלחות או כישלונות במיומנויות נבדלות תחת תחום ההוראה.
3. התנהגות התלמיד במהלך השיעור – מענה או אי מענה על שאלות, השתתפות והתבטאויות.
4. שיח עם ההורים, מחנך הכיתה או שיח עם דמות משמעותית אחרת עבור התלמיד.
מורה לא יוכל לממש דרכי הוראה דיפרנציאלית בכיתתו ללא הבנה מעמיקה של מאפייני התלמיד לאורך זמן, כלומר מורה לא יוכל לבנות מודל הוראה דיפרנציאלית על בסיס מבחן או אבחון בודד, אלא על רושם מתמשך לאורך זמן מהישגי התלמידים וניתוח יכולותיהם. ככל שניתוח זה יהיה מהימן יותר ויתבסס על עבודה של התלמידים, כך מודל ההוראה הדיפרנציאלית שיבנה המורה בכיתתו, יהיה יעיל יותר.
מיפוי החומר הנלמד
לרוב החומר הנלמד מסודר בצורה היררכית ולוגית. כלומר, חומר אחד נשען על חומר קודם, באופן שמייצר קשר הגיוני בין הנושאים הנלמדים ברצף מסוים. הקשר יכול להיות כרונולוגי, יכול להיות אסוציאטיבי ויכול להיות לוגי כתלות בחומר הנלמד בבית הספר. כדי ליישם תוכנית הוראה דיפרנציאלית, יש לבצע סדר בכלל החומר הנלמד באותה תקופת זמן. מחקרים ממליצים על בניית סדר במיומנויות הקשות, העלאת בעיות היכולות להתרחש בעת הלימוד (כולל טעויות נפוצות של תלמידים) ודרכים להתגבר עליהם. בעזרת מעבר מסוג זה על חומר הלימוד, סידורו והעמקה בקשיים הכרוכים בהוראתו, המורה יכול לייצר תוכנית לימוד מותאמת לרמות שונות עוד לפני שהתחילה שנת הלימודים. כך במהלך שנת הלימודים, המורה יוכל לממש דרכי הוראה דיפרנציאלית ללא הכנה רבה מראש.
בהמשך לרעיון זה, על הצוות המקצועי לייצר רשימת מושגים ומיומנויות שהלומד צריך לרכוש בהתאם לתקופת זמן (רבעון, חציון, שנה שלמה).
צוות מקצועי פעיל
צוות מקצועי במסגרתו מתפתחים מודלים של הוראה דיפרנציאלית הוא צוות בו מתקיים שיתוף מתמיד של דרכי הוראה ושיתוף בהתנסויות בדרכי הוראה חדשניות. בתוך השיח המתמיד בצוות, המורים מפתחים תפיסות פדגוגיות ובוחנים דרכי הוראה והערכה. המורים כותבים חומרי לימוד לשימוש כל הצוות, ומשדרגים את מגוון הכלים שברשותם הנוגע להוראה בכיתה מלאה ולהוראה פרטנית.
כמו כן, ישנה חשיבות רבה לשיתוף דרכי הוראה ואתגרים משותפים בין צוותים מקצועיים מבתי ספר שונים. במסגרת תוכנית "הוראה דיפרנציאלית" בהובלת מכון שילובים בישראל, התקיימו השתלמויות מחוזיות אחת לחודש, במסגרתם מורים מבתי ספר שונים דנו במימוש עקרונות ההוראה הדיפרנציאלית בכיתתם. לרוב, בצוות מקצועי מסוים מתפתחת גישה פדגוגית מסוימת ודרכי הוראה מסוג מסוים. כאשר מתבצע שיתוף של דעות, גישות ורעיונות פרקטיים – ניתן להגיע להפריה הדדית והגדלת הרעיונות הלימודיים שיש למורה מצוות מסוים.
הנהלה רתומה לתהליך
כדי לייצר מודל הוראה דיפרנציאלית יעיל, ההנהלה בבית הספר תצטרך להקצות שעות ליישום התכנית, יצירת גמישות במערכת השעות בהתאם לצורכי המורים. כמו כן, לרוב ההנהלה יוזמת את ההשתלמויות וההכשרות המקצועיות הנוגעות להוראה דיפרנציאלית. על צוות ההנהלה להיות שותף פעיל בתהליך, לוודא ביצוע והתקדמות עם צוותי ההוראה תוך תמיכה בשינוי דרכי ההוראה.
קשיים ביישום הוראה דיפרנציאלית

דרכי הערכה והעומס על המורים
כיום, מורה אשר מלמד במספר כיתות בבית הספר, לרוב אחראי על למידתם של מאות תלמידים. לכן, עומס העבודה מקשה עליו להעמיק ברמות השונות של כל תלמיד, להבחין בהתבטאויות של כל תלמיד ולהסיק מהן מסקנות, וכן אף לבדוק את הכנתם או אי הכנתם של שיעורי הבית.
עקב עומס זה, מורים רבים לא ניגשים ליישום הוראה דיפרנציאלית בכיתתם. המורים מנסים לעמוד בעומס העבודה הקיים, הכרוך בבדיקת מבחנים, עבודות, שיעורי בית, תכנון שיעורים, השתתפות בפעילויות בית ספריות שאינן קשורות לתחום ההוראה ועוד.
במדינת ישראל ישנם מורים אשר נתקלים גם בקשיים כלכליים, ואלו מפנים את מוקד תשומת הלב לשיעורים פרטיים או להכנסה משלימה אחרת. עיסוק זה בהכנסה משלימה מוריד את יכולתם לעסוק בהוראה דיפרנציאלית בכיתתם.
עצמאיות הלומד
כאשר התלמיד נמצא במודל של למידה דיפרנציאלית, הוא חייב להיות עצמאי. ההוראה הדיפרנציאלית מבקשת להתאים עצמה לכל תלמיד, ועם מימושה – התלמיד אחראי להתקדם בלמידה בכוחות עצמו. עליו לבחור את אופי הלמידה שמתאים לו, להתמיד בקצב עבודה וליישם מיומנויות חשיבה גבוהות. התלמיד יידרש לעבוד על המיומנויות המאתגרות יותר עבורו, ולהשתפר בתחומים בהם הוא חלש יותר.
לעיתים רבות כאשר ניתנת לתלמידים רבים עצמאות זו, מתקיימת התרחקות מהאפשרויות "המותאמות", הכוללות כישורי חשיבה גבוהים יותר, לעומת נסיגה לדרכי הלמידה המסורתית, בהן מיומנויות החשיבה נמוכות יותר. כך תלמידים רבים יעדיפו לגשת למבחן המתמקד בשינון, על פני עבודת חקר במהלכה יגישו תוצר חופשי לפי העדפותיהם.
כלי להעלאת מוטיבציה של מורים

מודלים שונים המנסחים את עקרונות המוטיבציה (בר חיים, 2006, הרצברג, 1959, מסלאו, 1943, 1954) מדגישים את חשיבות המשמעות בעבודה ואת תחושת ההישג. חלק מתחושת חוסר ההישג וחוסר המשמעות של מורה במערכת החינוך נובע מתחושת היעדר אוטונומיה ושליטה בהוראת הכיתה. בעזרת הטמעת כלי הוראה דיפרנציאלית בכיתה, מורה יכול להחליט בעצמו את קצב הלמידה של קבוצות שונות בכיתה, ויכול להגיע איתם להישגים. על פי הרצברג (1959), מוטיבציה המונעת ממשמעות פנימית ניתנת להשגה רק תוך עיסוק בתכנים פנימיים עשירים – בעלי אחריות, מגוונים ומאתגרים.
מימוש כלי הוראה שונים ומגוונים בכיתה, המאפשרים לתלמידים להגיע להישגים ולהשתפר, או לפתח את תחומי העניין שלהם בתוך הנושא הנלמד בכיתה הם בעלי פוטנציאל להפוך את ההוראה של המורה לחווייתית ומסקנת יותר, ומאפשרים למורה להגיע לתחושה של הישג. פעמים רבות, מורים מגדירים הישג מקצועי כהצלחת תלמידיהם במישורים שונים (ערכי, חינוכי, לימודי).
ראו גם

למידה אדפטיבית
הערות שוליים

↑  Shoshi Dorfberger & Merav Eyal, The perception and attitude of educators regarding differentiated teaching in elementary and junior high schools, Social Sciences & Humanities Open 8(1), Elsevier, 2023 doi: https://doi.org/10.1016/j.ssaho.2023.100586
↑  Mariyam Shareefa, Rohani Hj Awg Mat Zin, Nor Zaiham Midawati Abdullah, Rosmawijah Jawawi, Proceedings of the 3rd International Conference on Special Education (ICSE 2019), Atlantis Press
הכפר של סנטה קלאוס

| --- | --- |

 מידע כללי
 סוג:  פארק שעשועים עם נושא, פארק שעשועים 
 כתובת:  Tähtitie 1 
 מיקום:  רובניימי 
 מדינה:  פינלנד 
 הקמה ובנייה
 תקופת הבנייה:  ?–1985
 תאריך פתיחה רשמי:  1985 
 קואורדינטות:  66°33′02″N 25°53′22″E﻿ / ﻿66.550555555556°N 25.889444444444°E﻿ / 66.550555555556; 25.889444444444
 santaclausvillage.info
  (למפת פינלנד מוגדלת) הלסינקי רובניימי אואולו קאיאני יואנסו קואופיו מיקלי סייניוקי קוקולה ואסה טמפרה ייבסקילה פורי טורקו לאפנראנטה לאהטי המנלינה קוטקה מרייהאמן רוסיה שוודיה נורווגיה המפרץ הבוטני  המפרץ הפיני  הים הבלטי הכפר של סנטה קלאוס(למפת פינלנד רגילה) הלסינקי רובניימי אואולו קאיאני יואנסו קואופיו מיקלי סייניוקי קוקולה ואסה טמפרה ייבסקילה פורי טורקו לאפנראנטה לאהטי המנלינה קוטקה מרייהאמן רוסיה שוודיה נורווגיה המפרץ הבוטני  המפרץ הפיני  הים הבלטי הכפר של סנטה קלאוס
 
הכפר של סנטה קלאוס (בפינית: Joulupukin Pajakylä) הוא אתר בפינלנד, שבו כביכול, מתגורר סנטה קלאוס. האתר ממוקם בדיוק על החוג הארקטי, 8 ק"מ מרובניימי ו-2 ק"מ משדה התעופה של רובניימי.
לפי המסורת, מקום מגוריו של סנטה קלאוס והסדנא שלו הם באזור הקוטב הצפוני. ערים שונות במדינות השוכנות בסמוך לקוטב ניסו לאורך השנים למתג עצמן כערים שבהן מתגורר סנטה קלאוס, כדי למשוך תיירים. עם ערים אלה נמנות נורת' פול שבאלסקה (שפירוש שמה הוא "הקוטב הצפוני"), אומאנאק שבגרינלנד, דרובאק שבנורווגיה, מורה שבשוודיה, וקורווטונטורי ורובניימי שבפינלנד. פרנסיה של האחרונה, השוכנת בסמוך לחוג הארקטי, השכילו להקים אתר תיירותי המוקדש לסנטה קלאוס.
האתר כולל את "לשכתו של סנטה קלאוס", בה ניתן לפגוש באדם המחופש בדמותו, סניף דואר שדברי הדואר הנשלחים ממנו נחתמים בחותמת מיוחדת, חנויות מזכרות, וכן אטרקציות תיירותיות כמזחלות כלבים, מזחלות איילים (התייחסות למזחלת האיילים של סנטה) ואופנועי שלג. בסמוך לכפר נמצא פארק השעשועים "פארק סנטה".
הכפר של סנטה קלאוס; העמודים ניצבים במקום שבו עובר החוג הארקטי
החלום והיום

| --- | --- |

ציור של פאול קלי
 מידע כללי
 מאת:  רחל הולנדר
 שפת המקור:  עברית
 סוגה:  שואה
 הוצאה
 הוצאה:  הוצאת הקיבוץ המאוחד
 תאריך הוצאה:  1979
 מספר עמודים:  270
 קישורים חיצוניים
 הספרייה הלאומית:  000890982, 003930828
החלום והיום הוא ספרה של רחל הולנדר, המספר את סיפורם של יהודי הולנד בשואה דרך עיניה של ילדה בת 11, ששרדה מחנה ריכוז בגרמניה יחד עם אמה. אביה, אחיה התאום ואחותה הקטנה נספו במחנה.
הספר יצא בהוצאת הקיבוץ המאוחד, ב-1979. מהדורה שנייה יצאה בשנת 1988.
המאה ה-34 לפנה"ס

המאה ה-34 לפנה"ס היא התקופה שהחלה בשנת 3400 לפני הספירה והסתיימה בשנת 3301 לפני הספירה. זוהי המאה ה-34 לפני תחילת הספירה הנוצרית.
אירועים בולטים בעולם

חלק IIIa2 של תרבות הנקאדה במצרים.
המצאות ותגליות

שימוש ראשון במחרשה.
3400 לפנה"ס לערך - השומרים החלו להשתמש בחותם גליל.
פיתוח כתב יתדות בארך.
אישים משמעותיים

אור נינה - המלך הראשון של לגש שבמסופוטמיה
החלון

| --- | --- |
כרזת הסרט החלון
כרזת הסרט החלון
 מבוסס על:  הסיפור "הילד צעק רצח" של קורנל וולריץ'
 בימוי:  טד טצלאף 
 הופק בידי:  פרדריק אולמן
 תסריט:  מל דינלי 
 עריכה:  פרדריק קנדסטון
 שחקנים ראשיים:  בובי דריסקול ארתור קנדי ברברה הייל פול סטיוארט רות רומן
 מוזיקה:  רוי ווב
 צילום:  רוברט דה גראס 
 מדינה:  ארצות הברית ארצות הברית
 חברת הפקה:  RKO 
 חברה מפיצה:  RKO
 שיטת הפצה:  וידאו על פי דרישה 
 הקרנת בכורה:  17 במאי 1949
 משך הקרנה:  73 דקות
 שפת הסרט:  אנגלית
 סוגה:  סרט שוד, סרט דרמה, פילם נואר 
 תקציב:  500,000‏$
 דף הסרט ב־IMDb
 
החלון (באנגלית: The Window) הוא סרט מתח אפל קולנוע אמריקאי משנת 1949 המבוסס על הסיפור "הילד צעק רצח" (1947) של קורנל וולריץ' (אנ') שכתב ספרים וסיפורי מתח רבים שהופקו אחר כך לסרטי קולנוע כמו חלון אחורי של אלפרד היצ'קוק.
את הסרט ביים הבמאי והצלם טד טצלאף (אנ') שנודע בצילום הסרט הנודעת גם הוא של היצ'קוק.
הצילומים החלו בנובמבר 1947 והסרט הושלם ב-1948 אך הווארד יוז שהיה באותה תקופה הבעלים של RKO חשב שהסרט גרוע ושבובי דריסקול אינו שחקן ולכן עיכב את הפצתו עד ל-1949. להפתעתו הסרט היה להיט שעזר ל-RKO לצאת מהמשבר בו הייתה.
בתפקיד הראשי מופיע הילד בובי דריסקול שהופעתו בסרט הזה הקנתה לו פרס אוסקר לנוער
לשנת 1949 (פרס שחולק בשנים 1934–1960).
תקציר העלילה

טומי וודרי (בובי דריסקול) הוא ילד בן שמונה שגר עם אביו אד (ארתור קנדי) ואמו מרי (ברברה הייל) בדירה קטנה בפרבר של ניו יורק. טומי הוא בעל דמיון מפותח, "נלחם" נגד פושעים ואינדיאנים ומנצח אותם. הוא מספר לחבריו כי לאביו יש חווה בטקסס והם עומדים לעבור לשם, דבר שמביא אנשים המתעניינים בדירה להוריו ההמומים היודעים שמקור השמועה הוא טומי. הם נוזפים בטומי והוא מבטיח להפסיק לשקר.
קומה מעליהם גרים מר קלרסון (פול סטיוארט) ואשתו (רות רומן). בליל קיץ חם טומי מקבל רשות לישון בחוץ מעבר לחלון על מדרגות החירום. שנתו נודדת והוא מציץ לדירת משפחת קלרסון. גב' קלרסון מקבלת בדירה "לקוח". היא מנסה לגנוב מכיסו של ימאי שיכור כסף. הימאי מתעורר ותוקף אותה ומר קלרסון חש לעזרתה ובעזרת מספריים שהיא מביאה, הוא דוקר ורוצח אותו. טומי רואה כל זאת, מעיר את אמו ומספר לה אך היא אינה מאמינה לו ואומרת שיש לו סיוטי לילה.
למחרת הולך טומי לתחנת המשטרה ומספר על הרצח אך השוטרים לא מאמינים לו. הם שולחים בלש שילווה אותו לביתו. הבלש נכנס לדירת קלרסון במסווה של איש אחזקה, בודק את הדירה אך לא מוצא בה דבר חשוד. מרי וודרי לוקחת את טומי למשפחת קלרסון ומבקשת שייתנצל על מה שאמר נגדם. טומי מתנצל אבל לא אומר על מה והקלרסונים חושדים שהוא יודע על הרצח.
מרי מקבלת מברק שאחיה חולה ומבקש שתבוא אליו. טומי בטוח שהמברק מזויף על ידי קלרסון אך הם מתקשרים בטלפון ציבורי ומתברר שאכן המברק אמיתי.
בלילה, טומי נשאר לבד, האמא אצל אחיה ואבא בעבודה. קלרסון ואשתו מחליטים שזה הזמן לחסל את טומי. קלרסון חודר לדירה ותופס את טומי הם מובילים אותו החוצה אך הוא מצליח להשתחרר. לאחר מרדף הם תופסים אותו ומכניסים אותו למונית. טומי צורח אך הם מסבירים לנהג ולשוטר מזדמן כי זה ילד בעייתי והם מחזירים אותו הביתה.
קלרסון מוציא את טומי למדרגות החירום ומנסה לדחוף אותו כדי שזה ייראה כתאונה אך אשתו מונעת ממנו. טומי מתעשת ובורח לבניין סמוך שמועמד להריסה קלרסון רודף אחריו בחושך עם פנס. בינתיים מגיע למקום האבא ולא מוצא את טומי. השוטר במקום מציע לו לנסוע לבית האח. טומי רואה את אביו נכנס למונית וצועק "עזרה" אך אביו לא שומע. המרדף האפלולי ממשיך. לפתע נתקל טומי בגופת הימאי הנרצח וצועק. קלרסון רודף אחריו אך המדרגות קורסות וקלרסון יכול להתקרב רק על קורה עבה. טומי מזיז את הקורה וקלרסון צונח ונהרג. הצעקות מזעיקות את הדיירים והשוטרים שמחלצים את בובי על ידי קפיצה מגובה אל משטח אלסטי.
טומי כעת הוא גיבור ואביו אומר כי כעת יצביעו עליו ויאמרו "זה האבא של טומי וודרי".
הוורוניקס

| --- | --- |

 מקום הקמה:  בריזבן 
 תקופת הפעילות:  מ-2004
 סוגה:  פופ, פופ פאנק, דאנס-פופ, אלקטרו פופ
 חברת תקליטים:  וורנר מיוזיק גרופ, סוני מיוזיק
 https://www.theveronicas.com
 חברות
 ליסה אוליגרסו ג'סיקה אוליגרסו
 
הורוניקס (באנגלית: The Veronicas) הן הרכב מוזיקלי בתחום הפופ בו חברות שתי אחיות אוסטרליות.
הצמד ידוע בשירים הפופולריים: "4ever" אשר הגיע למקום השני במצעד האוסטרלי, ואף הגיע למקום ה-17 בבריטניה והשיר "Untouched" אשר הפך ללהיט בינלאומי והגיע אף הוא למקום השני במצעד האוסטרלי, מקום שמיני במצעד הבריטי ולמקום ה-17 במצעד האמריקאי מעבר לסינגלים אלו, הצמד הוציא שלושה אלבומים שהצליחו באוסטרליה ושירים נוספים שהצליחו בה.
ביוגרפיה

צמד התאומות ליסה וג'סיקה אוליגרסו (נולדו ב-25 בדצמבר 1984) נולדו באלבני קריק, אשר בקווינסלנד, אוסטרליה לזוג הורים ממוצא איטלקי ששמם ג'וזף וקולין. אחיהן הגדול, ג'וליאן, משמש כמנהלן המוזיקלי של האחיות עוד בצעירותן, האחיות הוציאו שלושה אלבומים תחת השם "ליסה וג'סיקה" ובעקבות הצלחתן, הן קיבלו תפקיד בסדרת הטלוויזיה סייברגירל.
בהגיען לגיל 18, השתיים שינו את שם ההרכב ל-Teal תוך ניסיון לשנות את סגנונן המוזיקלי לרוק אלטרנטיבי והוציאו את הסינגל Baby it's Over.‏
בראיון ל-MTV, הן הסבירו על הרעיון לשנות את שם ההרכב ל"ורוניקס":
על הרעיון לשם חשבנו תוך זמן קצר. רצינו שזה יהיה שם של בת, אבל לא רצינו להיות "הג'סיז". ידענו שאנחנו לא רוצות שזה יהיה קשור לקטע של תאומות, כי לא חשבנו שזה מגניב
המקור באנגלית
The name is something we thought about for a short time and we wanted it to be a girl's name, but we didn't want it to be 'the Jesses.' We were very conscious of not wanting to make it a twin thing, because we don't think that's really cool
ליסה אף הוסיפה באותו ראיון שמקור ההשראה לשם הגיע מהסרט "מלכות הכיתה", לפי הציטוט המפורסם בו דמותו של כריסטיאן סלייטר, ג'ייסון דין, שואל את ורוניקה (בגילומה של וינונה ריידר) את השאלה "האם את הת'ר?", כשבתגובה היא עונה "לא, אני ורוניקה", שכן הציטוט ודמותה של ורוניקה היוו מודל עבור הצמד.
חיים אישיים

ליסה התארסה לשחקן לוגן הופמן בשנת 2016. הזוג נישא שנתיים מאוחר יותר בנובמבר 2018.
ג'סיקה הייתה זוגיות עם השחקנית רובי רוז בין אוקטובר 2016 לאפריל 2018 וכן יצאו בעבר ב-2008. כמו כן, ג'סיקה הייתה בזוגיות עם בילי קורגן, חבר בלהקת The Smashing Pumpkins בין השנים 2010–2012, ושניהם נשארו חברים טובים גם לאחר הפרידה. לאחר מכן יצאה עם גיטריסט להקת בדפלאואר, ג'וש כץ בין השנים 2014–2016 ולאחר מכן, חזרה לזוגיות עם רוז, שכאמור נפרדה ממנה שנתיים לאחר מכן. ב-31 באוקטובר 2019, התארסה לקאי קרלטון. הזוג ביטל את האירוסים באוקטובר 2020. ג'סיקה מגדירה עצמה כפאנסקסואלית
דיסקוגרפיה > אלבומי אולפן

2005: The Secret Life of...
2007: Hook Me Up
2014: The Veronicas
2021: Godzilla
2021: Human
הערות שוליים

↑  australian-charts.com - The Veronicas - 4ever, australian-charts.com
1 2  Artists, www.officialcharts.com
↑  australian-charts.com - The Veronicas - Untouched, australian-charts.com
↑  The Veronicas, Billboard
↑  "The Veronicas: Pop bites back" (באנגלית בריטית). 2009-05-27. נבדק ב-2020-11-17.
↑  Tan, Monica (2015-02-02). "The Veronicas: we don't equate success with how popular we are". The Guardian (באנגלית בריטית). ISSN 0261-3077. נבדק ב-2020-11-17.
↑  Twins loyal to their hairdresser, www.couriermail.com.au, ‏23 בדצמבר 2010 (באנגלית)
1 2  The Veronicas | Biography & History, AllMusic (באנגלית)
1 2  The Veronicas Profile - Biography of the Pop Group the Veronicas, web.archive.org, ‏2 בספטמבר 2010
↑  MTV.com - News - You Hear It First, web.archive.org, ‏24 בפברואר 2008
↑  Mary Ward, The Veronicas' Lisa Origliasso announces engagement to US actor Logan Huffman, The Sydney Morning Herald, ‏2 בינואר 2017 (באנגלית)
1 2  The Veronicas: A timeline of Jess and Lisa Origliasso's relationships, Who (באנגלית)
↑  No, it wasn't an April Fools joke, Ruby Rose and Veronicas' Jess split, web.archive.org, ‏2018-04-02
↑  Veronicas dish on their public feud and Jess’ ex Ruby Rose, NewsComAu, ‏2019-03-28 (באנגלית)
1 2  Jess on Ruby: ‘We’re both crazy about each other.’, NewsComAu, ‏25 בנובמבר 2016 (באנגלית)
↑  Rebecca Davies, Corgan: 'Jess Origliasso is beautiful', Digital Spy, ‏16 בספטמבר 2010 (באנגלית)
↑  Vrajlal, Alicia (2019-10-31). "The Veronicas' Jessica Origliasso Announces Engagement". Huffington Post (בAustralian English). נבדק ב-2020-11-17.
↑  Angelica Xidias, The Veronicas’ Jessica Origliasso is engaged to Kai Carlton, Vogue Australia, ‏1 בנובמבר 2019 (באנגלית)
↑  The Veronicas' Jess talks about her sexuality, AfterEllen, ‏23 באוקטובר 2008 (באנגלית) (ארכיון)
| --- | --- |
בקרת זהויות :  ISNI: 0000 0001 1504 1647  MusicBrainz: fd1baeb3-0ee9-4838-b4c7-615c78d68d10  NKC: xx0090097  VIAF: 167675501   WorldCat (עם VIAF): 167675501
הוקר פיורי

ההוקר פיורי (באנגלית: Hawker Fury) היה מטוס קרב דו-כנפי בריטי, אשר שירת בחיל האוויר המלכותי במהלך שנות ה-30, ובזמן כניסתו לשירות נחשב כמטוס קרב מהיר ביותר. המטוס, שכונה בתחילה ההורנט ("צרעה"), היה מבוסס על המפציץ הקל הוקר הארט.
תכנון ופיתוח

ההוקר פיורי פותח מאב הטיפוס של מטוס הקרב הוקר F.20/27, אשר ערך את טיסת הבכורה באוגוסט 1928 אך לא נכנס לייצור. כאשר מנועו הכוכבי של ההוקר F.20/27 הוחלף במנוע מקורר-נוזל חדש מדגם רולס-רויס F.XI V-12 (שנקרא מאוחר יותר רולס-רויס קסטרל והיה גם בשימוש המפציץ הקל, ההוקר הארט), נקרא אב הטיפוס החדש למטוס קרב ההוקר הורנט, אשר ביצע את טיסת הבכורה שלו מברוקלנדס שבמחוז סארי (Surrey) במרץ 1929.
ההורנט היה מטוס דו-כנפי חד מנועי עם זוג סמוכות בין כנפיו, שהונע בתחילה באמצעות מנוע בן 420 כוחות סוס בעל כיסוי מתכת אווירודינמי, אשר הוחלף תוך זמן קצר במנוע חזק יותר בן 480 כוחות סוס מדגם קסטרל IS. המטוס נבחן כנגד הפיירי פיירפליי סימן II והועדף על פניו מכיוון שהיה נוח יותר להטסה וכן בשל מבנהו - שלדה המורכבת מצינורות מתכת ומכוסה בד - לעומת הפיירפליי העשוי עץ.
ההורנט נרכש על ידי משרד האוויר הבריטי בתחילת 1930 ולאחר בחינות נוספות של ביצועיו, הוזמן משלוח ראשוני של 21 מטוסים (שסומנו מחדש כפיורי - היות שמשרד האוויר רצה ששמות מטוסי הקרב "יבטאו פראות") במהלך אותה שנה. הפיורי סימן I ביצע את טיסת הבכורה של מברוקלנדס ב-25 במרץ 1931.
הפיורי היה מטוס הקרב המבצעי הראשון של חיל האוויר המלכותי עם מהירות של מעל 322 קמ"ש בטיסה אופקית. אמצעי השליטה במטוס היו רגישים מאוד והעניקו לו ביצועים אווירובטיים מעולים. הוא תוכנן לשמש כמיירט מפציצים ובשלב זה הייתה מהירות הנסיקה שלו כמעט 2,400 רגל לדקה (כ-730 מטר לדקה, עם מנוע קסטרל בעל 525 כ"ס).
גרסה ניסיונית, הפיורי המהיר, נבנתה על ידי הוקר כדי לבחון שינויים בעיצוב עבור מכרז למטוס קרב עליו התחרתה (ההוקר P.V.3), וכמו כן עבור פיתוח כללי. בעוד שה-P.V.3 הוכח כלא מוצלח עקב השימוש במנוע הלא אמין מסוג רולס-רויס גוסהוק (Rolls-Royce Goshawk), הוכנסו שיפורים רבים שנבחנו על הפיורי המהיר לגרסה המשופרת, הפיורי סימן II, בעלת שלדה חלקה יותר שהפחיתה את הגרר ומנוע חזק יותר של 690 כ"ס מדגם קסטרל סימן IV. שיפורים אלה הגבירו את מהירותו וקצב הנסיקה של הפיורי.
סידני קאם, מתכנן המטוסים הראשי של חברת הוקר, הציע גרסה חד כנפית של הפיורי ב-1933. גרסה זו לא פותחה כל עוד לא יצרה רולס-רויס את מה שהפך למנוע המרלין המפורסם, אז הותאמה הגרסה בהתאם למכרז משרד האוויר מספר F5/34 והפכה לאב הטיפוס להוקר הוריקן.
היסטוריה מבצעית

הפיורי סימן I נכנס לשירות מבצעי בטייסת מספר 43 של חיל האוויר המלכותי במאי 1931. בשל מגבלות כספיות שנגרמו עקב השפל הגדול של שנות ה-30 בבריטניה, הוזמנו רק מספר קטן של מטוסי פיורי סימן I אשר שירתו בשתי טייסות קרב נוספות בלבד, טייסת מספר 1 וטייסת מספר 25. לעומת זאת היו באותה עת עשר טייסות קרב מצוידות בבריסטול בולדוג האיטי יותר, אך גם הזול יותר לייצור. הפיורי סימן II נכנס לשירות מבצעי בשנים 1936–1937 והגדיל את מספר הטייסות המצוידות במטוס לשש. הוא נותר בשירות פיקוד מטוסי הקרב של בריטניה עד ינואר 1939 והוחלף בעיקר על ידי הגלוסטר גלדיאטור ודגמים אחרים כגון ההוקר הוריקן. לאחר סיום שירותו המבצעי, הוסב הפיורי לתפקידי אימון טייסים.
הפיורי סופק למספר לקוחות, וצויד במגוון של מנועים כגון הקסטרל, הפראט אנד ויטני הורנט, הבריסטול מרקיורי וסוגים נוספים.
שלושה מטוסי פיורי הוזמנו על ידי ספרד ב-1935, תוך כוונה לייצר מקומית 50 נוספים ברישיון. לגרסה הספרדית היה כן נסע בעל זיזים וגלגלים עם קפיצים מובנים, בדומה לגלוסטר גלדיאטור, ומנוע 612 כ"ס תוצרת היספאנו-סוויזה 12Xbr, שהעניק למטוס מהירות של 377 קמ"ש. שלושת מטוסי הפיורי נשלחו לספרד ללא חימוש ב-11 ביולי 1936, זמן קצר לפני פריצתה של מלחמת האזרחים במדינה, אז נכנסו לשירות בחיל האוויר של הרפובליקנים והותאמו להם מקלעים שנלקחו ממטוסים שהתרסקו. מטוס אחד נחת נחיתת אונס בשל מחסור בדלק מעבר לקו החזית, תוקן בידי הלאומנים אך לא נכנס לשירות מבצעי. הרפובליקנים השתמשו בפיורי אחד בהגנתה של מדריד עד להתרסקותו באוקטובר 1936.
על אף שיצא משירות חיל האוויר המלכותי, שירת הפיורי בתחילת מלחמת העולם השנייה במספר חילות אוויר אחרים. מטוסי פיורי יוגוסלביים נטלו חלק בלחימה בגרמנים במהלך הפלישה ב-1941. ב-6 באפריל 1941 לחמה טייסת של מטוסי פיורי כנגד מטוסי המסרשמיט Bf 109 וה-Bf 110, ועשרה מטוסים, כמעט כל הטייסת, הושמדו. בלחימה בתנאים בלתי שווים, הופלו חמישה מטוסי פיורי בזמן שהמריאו, שניים נוספים הושמדו על הקרקע ושמונה טייסים נהרגו. מתוך המטוסים הגרמניים התוקפים, חמישה Bf 109 וזוג Bf 110 לא שבו לבסיסם, אך ככל הנראה לא נגרמו אבדות אלה כתוצאה ישירה של הלחימה, מלבד Bf 110 אחד שאבד כאשר פיורי התנגש בו בכוונה תחילה. טייסות הפיורי האחרות השתתפו בתקיפת כוחות קרקע גרמניים, ומטוס אחד הופל בקרב אוויר בידי פיאט CR 42 איטלקי. כל מטוסי הפיורי היוגוסלביים ששרדו את הלחימה הושמדו כאשר הפכו ללא שמישים עם הפסקת האש ב-17 באפריל, מלבד זוג מטוסים שנפלו לידי האיטלקים, הועברו לאיטליה ונבחנו שם.
מטוסי פיורי שהשתייכו בעבר לחיל האוויר המלכותי שירתו בחיל האוויר הדרום-אפריקאי בזמן המערכה במזרח אפריקה, כאשר על אף מצבם המיושן הפילו שני מפציצים איטלקיים בקרבות אוויר ונטלו חלק בתקיפת מטרות קרקע ובסיוע לצבא היבשה, עד אפריל 1941. לאחר מכן השתתפו מטוסי הפיורי ב"קומנדו האווירי" של טייסת מספר 43 בדרום אפריקה, במסגרתו ביצעו טיסות ראווה וקרבות אוויר מדומים לצורכי גיוס ותעמולה. הפיורי יצא משירות חיל האוויר הדרום-אפריקאי בפברואר 1943.
סך הכל נבנו 262 מטוסי הוקר פיורי, כאשר 22 מהם שירתו בחיל האוויר האיראני, שלושה בפורטוגל ובספרד, כ-30 בדרום אפריקה וביוגוסלביה והיתר בבריטניה.
הוקר פיורי משוחזר

הוקר פיורי סימן I (מס' ייצור K5674), השייך ל"אוסף המטוסים ההיסטוריים בע"מ", מוצג במוזיאון המלחמה האימפריאלי דאקספורד בבריטניה.
המטוס סופק לחיל האוויר המלכותי ב-1935 ושירת בטייסת מס' 43, במסגרתה טס עד 1939. ב-1940 נשלח לדרום אפריקה ושירת בטייסת מס' 13 (מאוחר יותר מס' 43) של חיל האוויר הדרום-אפריקאי, כאשר ב-31 במרץ 1941 ניזוק במהלך נחיתת חירום לאחר שאזל בו הדלק. הפיורי הועבר לאחסנה והוצא משירות.
שיחזורו החל ב-1992 וב-2003 הוא הוחזר לבריטניה ועבר שחזור מלא למצב טיסה (קיבל סימול אזרחי G-CBZP). ב-30 ביולי 2012 ביצע המטוס את טיסת הבכורה לאחר השחזור.
שירות

ההוקר פיורי שירת במדינות הבאות:
איראן
דרום אפריקה
הממלכה המאוחדת הממלכה המאוחדת
ממלכת יוגוסלביה ממלכת יוגוסלביה
נורווגיה נורווגיה
ספרד
פורטוגל פורטוגל
מפרט טכני (הוקר פיורי סימן II) > מאפיינים כלליים

צוות: 1
אורך: 8.15 מטר
מוטת כנפיים: 9.14 מטר
גובה: 3.10 מטר
שטח כנף: 23.2 מ"ר
משקל ריק: 1,240 ק"ג
משקל מקסימלי: 1,637 ק"ג
מנוע: 1 X רולס-רויס קסטרל מקורר-נוזל V12 סימן IV, ‏640 כוחות סוס
מפרט טכני (הוקר פיורי סימן II) > ביצועים

מהירות מקסימלית: 360 ק"מ לשעה בגובה 5,030 מטר
טווח פעולה: 435 ק"מ
סייג רום: 8,990 מטר
מהירות נסיקה: 13.2 מטר/שנייה
עומס כנף: 21.5 ק"ג/מ"ר
כוח/מסה: 0.291 קילוואט/ק"ג
מפרט טכני (הוקר פיורי סימן II) > חימוש

מקלעים: 2 X ‏ 7.7 מ"מ ויקרס סימן IV
התקנים לנשיאת פצצות קלות תחת הכנף התחתונה
לקריאה נוספת

Mason, Francis K. Aircraft Profile No. 18: The Hawker Fury. Profile Publications Ltd.; 1st edition 1965. ASIN B0007JTK9Q
Dwyer, Larry. The Hawker Fury. The Aviation History Online Museum. 2009
Crawford, Alex. Listemann, Phil H. Hawker Fury, part 1. Casemate Pub & Book Dist Llc, 2010. ISBN 2953254455